Imtella' Novembru 9, 2021 Raġel li l-identità tiegħu għadha mhix magħrufa nqatel mill-Pulizija Norveġiża wara li wettaq attakk b'sikkina f'Ożlo. Ir-raġel, li beda jdur fit-toroq tal-kapitali Norveġiża żaqqu barra, attakka lil tliet persuni b'sikkina. Il-kundizzjoni tal-vittmi għadha mhix magħrufa. L-aggressur nqatel b'diversi tiri sparati minn uffiċjali tal-Pulizija wara li ppruvaw iwaqqfuh b'karozza tal-korp milli jattakka persuna li nzertat għaddejja fit-triq. Fuq il-post issejjaħ tim mediku li ħa lill-aggressur l-isptar. Huwa ġie ċċertifikat mejjet ftit wara. F'kummenti lill-midja Norveġiżi, l-Ispettur Egil Jorgen Brekke eskluda li dan huwa attakk terroristiku. Fl-14 ta' Ottubru li għadda l-ħemda fil-kapitali Norveġiża kienet reġgħet inkisret wara li ħames persuni nqatlu u tnejn oħra ndarbu f'attakk b'qaws u vleġeġ f'supermarket.